# விக்கிப்பீடியா:ஆலமரத்தடி/தொகுப்பு80

## {.{#language:|ta}}

### தொழில்நுட்பம்+கிரந்தமும் இல்லை;தமிழும் இல்லை

::**தொழில்நுட்பம்**:இணையத்தமிழில் இருக்கக்கூடிய தொழில்நுட்பத்தை பற்றி அலசவும்,களையவுமே இதனைக்கேட்டேன். இங்கு தமிழின் சிறப்புகள் பற்றி மட்டுமே அலசப்படுகிறது. அதுதான் தமிழை செம்மொழி என்று, உலக அறிஞர்கள் ஏற்றுக் கொண்டார்களே.அப்புறம் என்ன? இப்படி அரைச்ச மாவையே அரைச்சுகிட்டு இருந்தா, நமது மொழி பின்தங்கும்.கிரந்தத்தைத் தவிர, பிறமொழிகளின் ஆளுமை தமிழில் வேர்விட ஆரம்பித்து விட்டது.அதனை அழிப்பதற்கு நாம் என்ன செய்யலாம்? ஒரு குறிப்பிட்ட இடத்திற்குள் உட்கார்ந்து, தமிழின் பெருமையைப் பேசிக்கொண்டே இருந்தல் மட்டும் போதுமா? தேவையான தொழில்நுட்ப நடைமுறைகளை பரிந்துரையுங்கள்.
::**சொல்லாக்கம்**:<u>ஆலமரத்தடி</u> எவ்வளவு அழகானச்சொல். ஆனால், இங்கு நாம் கையாளும் பல சொற்கள். தமிழ் அல்லவே. தமிழ் எழுத்தைப் போர்த்திக்கொண்டு இருக்கும், அச்சொற்களை மாற்ற விரும்புகிறீர்களா? இப்பக்கத்தினை பார்த்து செயலாக்க வல்ல நடைமுறைகளைக் கூறுக. கிரந்தம் அல்லாத, அயலகச்சொற்களின் ஆளுமை அவலம், இங்கு மாற்றப்படுமா? வணக்கம். --<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 05:23, 15 ஆகத்து 2012 (UTC)  
<b><font color = "black">த</font><font color = "blue">♥</font> <font color = "black">உழவன்</font> , சில தீர்மானங்கள் நிறைவேற்றப்பட்டாலே இவ்வாறான அயலகச் சொற்களின் ஆளுமை இல்லாது போகும்.
1. கிரந்த எழுத்துகளான ஜ, ஷ, ஸ, ஹ, ஶ, க்ஷ, ஸ்ரீ ஆகியவற்றையோ பிறமொழி எழுத்துகளையோ கட்டுரைகளில் பயன்படுத்தக்கூடாது. மேற்கூறிய எழுத்துகளைப் பற்றிய கட்டுரைகள் மட்டும் விதிவிலக்கானவை. கிரந்த எழுத்துகளை உள்ளடக்கிய பொது வழக்கிலுள்ள சொற்கள் வழிமாற்றாகவும் கட்டுரையின் தலைப்பினையடுத்து, அல்லது **<பொது வழக்கிலுள்ள கிரந்த எழுத்துகள் அடங்கிய தலைப்பு>** என்றவாறு மட்டுமே இடம்பெறலாம்.
1. இயன்ற வரை பிறமொழிச் சொற்களைத் தவிர்த்து எழுத வேண்டும். ஒரு கட்டுரையில் பிறமொழிச் சொல்லொன்று கையாளப்பட்டால், அதே கருத்துடைய தமிழ்ச் சொல்லைப் பயன்படுத்துவதில் வேறுபாடு இருக்கக்கூடாது.
1. மொழிக்கு முதலில் வரும் எழுத்துகள், இறுதியில் வரும் எழுத்துகள் தொடர்பான விதிகளைக் கடைப்பிடிக்க வேண்டும்.
1. மெய்ம்மயக்க விதிகளைக் கருத்திற்கொண்டே பிறமொழிப் பெயர்களை எழுத்துப்பெயர்ப்புச் செய்ய வேண்டும்.
1. மேற்கூறிய விதிகளுக்குப் பொருந்துமாறு அமைந்த தமிழ்ச் சொல்லொன்றைத் தகுந்த காரணமின்றி வேறு பிறமொழிச் சொல்லால் மாற்றீடு செய்யக்கூடாது. --மதனாகரன் (பேச்சு) 11:58, 15 ஆகத்து 2012 (UTC) --செல்வா (பேச்சு) 13:22, 15 ஆகத்து 2012 (UTC)  
இது மீடியாவிக்கியிலோ விக்கிப்பீடியாவிலோ என்ன நடை பின்பற்றுவது என்ற உரையாடல் இல்லை. CLDR தரவை எப்படித் தமிழாக்குவது என்பது குறித்த உரையாடல். எனவே, அதற்கான களம் ஒன்றை உருவாக்கி அங்கு உரையாடுவதே பொருத்தமாக இருக்கும். குறுந்தட்டுத் திட்டம் முடிவடைந்த பிறகு தமிழ் விக்கிப்பீடியாவின் கிரந்த நிலைப்பாடு குறித்து உரையாடுவோம் என்றிருந்தோம். அது தள்ளிப்போவதால், 50,000 கட்டுரைளை எட்டிய பிறகோ தமிழ் விக்கிப்பீடியா பத்தாண்டு நிறைவுக்குப் பிறகோ உரையாடலாம் என்று நினைக்கிறேன். --இரவி (பேச்சு) 13:40, 15 ஆகத்து 2012 (UTC)  
ஒருங்குறி சீர்தரத்தில் குளறுபடிகள் செய்ததால் நிரல் மொழிகளில் தமிழில் வரிசைப்படுத்தலைச் செய்ய முடியாது உள்ளது. அந்த மாதிரி பிழைகளை விடாமல், தமிழின் மரபையும் தன்மையையும் தற்கால வழக்குகளையும் மதித்து சீர்தரங்களை உருவாக்குவது நன்று. --Natkeeran (பேச்சு) 13:51, 15 ஆகத்து 2012 (UTC)  
- உங்களது கருத்தாழத்தை முற்றிலும் ஏற்கிறேன்.நற்கீரன்! நிரல் கொண்டு சீரமைக்கும் போது, நாம் கோட்டை விட்டது புரிகிறது. பிறமொழிகள் போல நாமும் முன்னேற, பல்வேறு அடித்தளங்களை பற்றி, நாம் முதலில் அறிய வேண்டும். எங்கோ எதுவோ நடக்கிறது என்றிருத்தல், நம் மொழிக்கு, நாம் செய்யும் தீங்கு. இணையத்தமிழ் வளர பிற இணையமொழிகளைப்போல, பல்வேறு தொழில் நுட்ப அணுகுமுறைகளை பின்பற்றுதல் அவசியமே. CLDR-இல் இருக்கும் பிழைகளால், இன்னும் பல குப்பைகள் விக்கித்தமிழில் நிச்சயம் தோன்றும். இங்கு உயர்வாக பேசப்படும் கருத்துக்களை, எங்கும் செயல்பட வைக்க, நம்மிடையே செயலாக்கத்திட்டம் உண்டா? குறைந்த பட்சம் இன்னும் அதிகாரி(bureaucrat), நிர்வாகி(sysop=system operator) என்ற அயலகச் சொற்களையே கைவிட முயற்சிகள், நம்மிடம் இதுவரை இல்லை என்பதை பிறர் அறிந்தால் நகைப்பர் என்பதே வேதனை. கிரந்தத்தால் மட்டுமா தமிழ் பாழாகிறது.தமிழ் எழுத்துக்களை போர்த்திக் கொண்டு இருக்கும் இது போல அயலகசொற்களாலும் தான்.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 20:16, 19 ஆகத்து 2012 (UTC)  
50,000 கட்டுரைளை எட்டிய பிறகோ தமிழ் விக்கிப்பீடியா பத்தாண்டு நிறைவுக்குப் பிறகோ உரையாடலாம் எனும் பயனர் இரவியின் கருத்தை வழிமொழிகிறேன். --மரு. பெ. கார்த்திகேயன் (karthi.dr) (பேச்சு) 15:46, 15 ஆகத்து 2012 (UTC)